CELEX: 32011R1085
Language: et
Date: 2011-10-27 00:00:00
Title: Komisjoni rakendusmäärus (EL) nr 1085/2011, 27. oktoober 2011 , millega muudetakse määrust (EÜ) nr 501/2008, milles sätestatakse nõukogu määruse (EÜ) nr 3/2008 (põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides) üksikasjalikud rakenduseeskirjad

28.10.2011   
            
            
               ET
            
            
               Euroopa Liidu Teataja
            
            
               L 281/5
            
         KOMISJONI RAKENDUSMÄÄRUS (EL) nr 1085/2011,
   27. oktoober 2011,
   millega muudetakse määrust (EÜ) nr 501/2008, milles sätestatakse nõukogu määruse (EÜ) nr 3/2008 (põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides) üksikasjalikud rakenduseeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 2007. aasta määrust (EÜ) nr 3/2008 põllumajandussaaduste ja toodete teavitamis- ja müügiedendusmeetmete kohta siseturul ja kolmandates riikides, (1) eriti selle artiklit 15,
   ning arvestades järgmist:
   
               (1)
            
            
               Komisjoni määrusega (EÜ) nr 501/2008 (2) on kehtestatud eeskirjad määruse (EÜ) nr 3/2008 artiklis 6 osutatud programmide koostamise, väljavalimise, rakendamise, rahastamise ja kontrolli puhul.
            
         
               (2)
            
            
               Et see kord oleks tõhusam, tuleks kutseorganisatsioonidele või kutsealadevahelistele organisatsioonidele anda võimalus esitada oma programmid siseturu kohta ja kolmandate riikide kohta kaks korda aastas. Selleks et anda eelmises voorus tagasi lükatud programmide jaoks teine võimalus, tuleks programmide esitamise ja väljavalimise korda ajakohastada. Hõlbustamaks üleminekut uuele programmide esitamise ja väljavalimise korrale, tuleks ette näha, et tehtavad muudatused ei mõjutaks 2012. aasta programmide esimese esitamise korda.
            
         
               (3)
            
            
               Selleks et vähenda tarbetut halduskoormust, tuleks tühistada nõue saata komisjonile hulk dokumente (programmi esitanud organisatsioonidega sõlmitud lepingu koopia ja tõend täitmistagatise esitamise kohta; rakendusasutusega allkirjastatud lepingu koopia; iga ettemaksetaotluse koopia ja vastav tagatistõend; samuti lepingu rakendamise kvartaliaruanded), välja arvatud juhul, kui komisjon taotleb erandkorras nende esitamist.
            
         
               (4)
            
            
               Tuleks täpsustada, et sõnumid toote mõjust tervisele peavad olema saanud riigi pädeva tervishoiuasutuse heakskiidu ning need liikmesriigi poolt heakskiidetud materjalid tuleb saata komisjonile.
            
         
               (5)
            
            
               Seepärast tuleks määrust (EÜ) nr 501/2008 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee seisukohaga,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 501/2008 muudetakse järgmiselt.
   
               1)
            
            
               Artikli 4 lõike 3 teine lõik asendatakse järgmisega:
               „Osutatud mõjudele viitavad sõnumid peavad olema saanud riigi pädeva tervishoiuasutuse heakskiidu.”
            
         
               2)
            
            
               Artikli 8 lõike 1 teine lõik asendatakse järgmisega:
               „Asjaomaseid sektoreid esindavad kutseorganisatsioonid või kutsealadevahelised organisatsioonid (edaspidi „programmi esitanud organisatsioonid”) esitavad liikmesriigile oma programmid siseturu kohta hiljemalt iga aasta 30. septembriks („esimene programmide esitamine”) ja 15. aprilliks („teine programmide esitamine”). 2012. aastal võib esimene programmide esitamine kesta kuni 30. novembrini 2011.”
            
         
               3)
            
            
               Artiklit 11 muudetakse järgmiselt.
               
                           a)
                        
                        
                           Lõike 1 esimene lõik asendatakse järgmisega:
                           „1.   Liikmesriigid saadavad komisjonile artikli 9 lõikes 1 osutatud loetelu, mis vajaduse korral sisaldab heakskiidetud rakendusasutuste nimekirja, juhul kui viimased on juba artikli 8 lõike 3 kohaselt valitud, ning programmide koopiad. Materjalid tuleb esitada nii elektrooniliselt kui ka posti teel ja komisjon peab olema need kätte saanud hiljemalt 30. novembriks (esimene programmide esitamine) ja 15. juuniks (teine programmide esitamine).”
                        
                     
                           b)
                        
                        
                           Lõige 2 asendatakse järgmisega:
                           „2.   Hiljemalt 31. jaanuariks (esimene programmide esitamine) ja 16. augustiks (teine programmide esitamine) teavitab komisjon asjaomaseid liikmesriike juhul, kui leiab, et programm tervikuna või osa sellest ei vasta:
                           
                                       a)
                                    
                                    
                                       liidu eeskirjadele või
                                    
                                 
                                       b)
                                    
                                    
                                       siseturul rakendavate programmide puhul liidu suunistele või
                                    
                                 
                                       c)
                                    
                                    
                                       kolmandates riikides rakendavate programmide puhul artikli 9 lõikes 2 osutatud nõuetele.”
                                    
                                 
                     
                           c)
                        
                        
                           Lõike 3 teine lõik asendatakse järgmisega:
                           „Pärast läbivaadatud programmide kontrollimist teeb komisjon siseturul rakendatavate programmide puhul hiljemalt 30. aprilliks (esimene programmide esitamine) ja 15. novembriks (teine programmide esitamine) otsuse, milliseid programme ta saab vastavalt määruse (EÜ) nr 3/2008 artikli 16 lõikes 2 osutatud menetlusele kaasrahastada.”
                        
                     
                           d)
                        
                        
                           Lisatakse lõige 5:
                           „5.   Erandina lõigetest 1, 2 ja 3 on esimesed programmide esitamise tähtajad 2012. aastal järgmised:
                           
                                       a)
                                    
                                    
                                       lõikes 1 osutatud loetelu peavad liikmesriigid esitama ja komisjon kätte saama hiljemalt 15. veebruariks 2012;
                                    
                                 
                                       b)
                                    
                                    
                                       komisjon saadab liikmesriikidele lõikes 2 osutatud teabe 26. aprilliks 2012 ja
                                    
                                 
                                       c)
                                    
                                    
                                       komisjon otsustab hiljemalt 30. juuniks 2012, milliseid programme ta saab kaasrahastada.”
                                    
                                 
                     
         
               4)
            
            
               Artikli 16 lõige 5 asendatakse järgmisega:
               „5.   Liikmesriik saadab komisjonile viimase nõudmisel kümne tööpäeva jooksul lepingu koopia ning tõendi täitmistagatise esitamise kohta.
               Lisaks saadab liikmesriik komisjonile viimase nõudmisel ja kümne tööpäeva jooksul väljavalitud organisatsiooni ning rakendusasutuse vahel sõlmitud lepingu koopia. Nimetatud leping sisaldab sätet selle kohta, et rakendusasutus peab lubama teostada artikliga 25 ette nähtud kontrollimisi.”
            
         
               5)
            
            
               Artikli 17 lõike 3 esimene lõik asendatakse järgmisega:
               „3.   Ettemakse saamiseks peab lepinguosaline organisatsioon vastavalt määruse (EMÜ) nr 2220/85 III jaotisele esitama liikmesriigile täitmistagatise, mis võrdub 110 protsendiga kõnealusest ettemaksest. Liikmesriik edastab komisjonile viimase nõudmisel ja kümne tööpäeva jooksul iga ettemaksetaotluse koopia ja vastava tagatistõendi.”
            
         
               6)
            
            
               Artikli 22 lõige 3 asendatakse järgmisega:
               „3.   Liikmesriik saadab komisjonile viimase nõudmisel ja kümne tööpäeva jooksul vahemaksete artikli 18 kohaseks taotlemiseks vajalikud kvartaliaruanded.”
            
         
               7)
            
            
               Artikli 23 lõike 1 teine lõik asendatakse järgmisega:
               „Nad edastavad komisjonile heakskiidetud materjalide nimekirja.”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. oktoober 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 3, 5.1.2008, lk 1.
   
      (2)  ELT L 147, 6.6.2008, lk 3.